CELEX: 62021TN0141
Language: et
Date: 2021-03-05 00:00:00
Title: Kohtuasi T-141/21: 5. märtsil 2021 esitatud hagi – Shakutin versus nõukogu

10.5.2021   
            
            
               ET
            
            
               Euroopa Liidu Teataja
            
            
               C 182/61
            
         
      5. märtsil 2021 esitatud hagi – Shakutin versus nõukogu
      (Kohtuasi T-141/21)
      (2021/C 182/82)
      Kohtumenetluse keel: inglise
      
         Pooled
      
      
         Hageja: Aleksandr Vasilevich Shakutin (Minsk, Valgevene) (esindaja: advokaat B. Evtimov)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 17. detsembri 2020. aasta rakendusmäärus (EL) 2020/2129, millega rakendatakse määruse (EÜ) nr 765/2006 (milles käsitletakse piiravaid meetmeid Valgevene suhtes) artikli 8a lõiget 1; nõukogu 17. detsembri 2020. aasta rakendusotsus (ÜVJP) 2020/2130, millega rakendatakse nõukogu otsust 2012/642/ÜVJP, mis käsitleb Valgevene vastu suunatud piiravaid meetmeid; nõukogu 25. veebruari 2021. aasta rakendusmäärus (EL) 2021/339, millega rakendatakse määruse (EÜ) nr 765/2006 (milles käsitletakse piiravaid meetmeid Valgevene suhtes) artiklit 8a, ja nõukogu 25. veebruari 2021. aasta otsus (ÜVJP) 2021/353, millega muudetakse otsust 2012/642/ÜVJP, mis käsitleb Valgevene vastu suunatud piiravaid meetmeid;
               
            
                  —
               
               
                  mõista kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et nõukogu ei toonud oma põhjenduses piisavalt välja neid põhjusi, mis olid hageja määramise aluseks, pidades konkreetselt silmas väidetavat seotust kodanikuühiskonna ja demokraatliku opositsiooni tagakiusamisega, mis on sätestatud nõukogu otsuse 2012/642/ÜVJP artikli 4 punktis a.
               
            
                  2.
               
               
                  Teine väide, et nõukogu ei esitanud tegelikke põhjusi ja tegi mitu tõsist hindamisviga, kui ta tuvastas, et hageja saab kasu Lukašenka režiimist ja toetab seda.